
Nr.27/226/10 iunie 2004
R A P O R T

asupra proiectului de lege pentru completarea articolului 169 din Legea nr.19/2000 privind sistemul public de pensii 

şi alte drepturi de asigurări sociale
1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru completarea articolului 169 din Legea nr.19/2000 privind sistemul public de pensii şi alte drepturi de asigurări sociale, trimis cu adresa nr.P.L.X - 334 din 31 mai 2004.
La întocmirea prezentului raport, Comisia a avut în vedere avizele primite de la Consiliul Legislativ, Consiliul Economic şi Social şi punctul de vedere al Guvernului.

Proiectul de lege are ca obiect de reglementare completarea articolului 169 din Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, vizând recalcularea pensiilor pentru limită de vârstă, stabilite înainte de intrarea în vigoare a legii, în a căror bază de calcul nu a fost inclusă şi perioada asimilată stagiului de cotizare, prevăzută la art.38 alin.(1) lit.b), respectiv perioada în care au urmat cursurile de zi ale învăţământului universitar, organizat potrivit legii.
Comisia propune Plenului adoptarea proiectului de lege întrucât tratamentul juridic diferit faţă de cei pensionaţi anterior intrării în vigoare a legii este neconstituţional şi inechitabil; practica judecătorească a încercat să-l repare, aceasta neînsemnând aplicarea unitară a legii, fiind astfel necesară o reglementare clară în acest sens.
2. Proiectul de lege face parte din categoria legilor organice, conform prevederilor art.73 alin.(3) din Constituţie, republicată, şi a fost adoptat de Senat în şedinţa din 24 mai 2004.
3. La lucrările comisiei au fost prezenţi 19 deputaţi, din totalul de 21 membri ai comisiei.

4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

În urma dezbaterii în şedinţa comisiei din 8 iunie 2004, proiectul de lege a fost aprobat cu un amendament.
I. Amendament admis
	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor
	Camera decizională

	0
	1
	2
	3
	4

	1
	Articol unic. - ….

“(11) Recalcularea prin adăugarea stagiului de cotizare asimilat prevăzut la art.38 alin.(1) lit.b) se face şi în cazul pensiilor stabilite anterior datei de 1 aprilie 2001.”

	Se propune completarea textului după cum urmează:

“(11) Recalcularea, la cerere, prin adăugarea stagiului de cotizare asimilat prevăzut la art.38 alin.(1) lit.b) se face şi în cazul pensiilor stabilite anterior datei de 1 aprilie 2001.”

Autor: deputat Smaranda Dobrescu


	Pentru similitudine juridică. 

Recalcularea se face cu acte doveditoare, la cerere, întrucât şi înscrierea la pensie se face identic. 
	Camera Deputaţilor


Proiectul de lege a fost aprobat în forma propusă în prezentul raport, cu unanimitate de voturi.

PREŞEDINTE,





SECRETAR,


Smaranda DOBRESCU




Ion MÎNZÎNĂ 

Întocmit, 

Consilier Elena ANGHEL

PAGE  
1

